ร้านกาแฟน่านั่งไม่กี่แห่งในโซนบางพลัด ที่ครบเครื่องทั้งคาวหวาน ชอบบรรยากาศชิวๆ โปร่งสบาย มีต้นไม้ร่มรื่น เหมือนนั่งเล่นในสวนบ้านเพื่อน ส่วนตัวคิดว่า ขนม/ของหวานรสชาติอร่อยใช้ได้ แต่ของคาวยังเฉยๆ

*ฮันนี่ โทสต์
ถ้าใครชอบฮันนี่ โทสต์ แบบขนมปังกรอบๆ เมนูนี้แนะนำเลย ที่อื่นจะเป็นหนมปังนุ่มๆ แต่ร้านนี้กรอบทุกชิ้น หอมคาราเมล หวานมัน เสิร์ฟมาพร้อมกล้วยหอมและไอติม จัดเต็ม

*วาฟเฟิล
หอมอร่อย ถือว่าผ่าน จัดจานก็น่ารัก

*ปอเปี๊ยะแฮมชีส
ทอดกรอบๆ มาร้อนๆ ข้างในมีชีสและแฮมตามชื่อ 55 จิ้มกับน้ำจิ้มเปรี้ยวๆ หวานๆ กินเพลินๆ

*หนวดปลาหมึก
เคยชอบเมนูนี้มาก เคี้ยวกรุบๆ มันๆ แต่วันนี้เหมือนจะทอดนานไปหน่อย อีกนิดจะไหม้แระ และน้ำมันที่ทอดน่าจะดำ ????

*ไส้กรอกอีสาน
รสชาติเหมือนไส้กรอกสำเร็จรูปทั่วไป ชอบที่ให้ผักสลัดเยอะดี

*สปาเก็ตตี้หนวดปลาหมึกไข่เค็ม
ไข่เค็มเคลือบเส้นสปาเกตตี้หอมๆ มันๆ แต่ไม่ค่อยร้อน รสชาติออกกลางๆ ถ้ารสจัดกว่านี้จะอร่อยเลย

*ปีกไก่นาโกย่า
รสกลางๆ เฉยๆ สั่งมากินเล่นได้ถ้าไม่คิดอะไรมาก